Dewanê Bacax, Selîv, Kanîk, Malê Girî, Hiskut, Hol û Xoxî yê qezaya Hezoyî yê Êlihî de semedê birnayîşê ceyranê dînomayanê awe ra bi hezaran hemwelatîyî prosesê janî de bêawe mendî.
DEDAŞî 23ê hezîrane de bi bahaneya 'deynan' ceyranê dînamoyanê awe birna. Rojanê verênan de awe bajarekê Kanîtahenî ra ameyêne ardêne la dîya zanayene ke DEDAŞ do ceyranê Kanîyahenî û dewa Melkîşa zî bibirna.
Deynê nê dewan bi mîlyonan lîra yo. Dewijî vanê ke semedo ke ê nêeşkenê deynê faturayan bidê zulmê DEDAŞî reyde têrî manenê. Dewijî pare kenê ke DEDAŞ bi serran o înan rê heman zulmî keno. Dewijî neçare manenê ke Çemê Êlihî ra yan zî kanalanê DSÎ ra awe bîyarê.
Dewijî îfade kenê ke nê prosesê janî de ê bêaw ê û nêeşkenê pakî bikerê, miqatê heywanan bibê.
